ફારસના શાહ ખુસરો દ્વિતીયે ઇસવીસન૬૨૫-૬૨૬માં પુલકેશી દ્વિતીય દ્વારા મોકલવામાં આવેલાં દૂત મંડળ સાથે મુલાકાત કરી હતી !!! એના બદલામાં એમણે પણ પોતાનું દૂતમંડળ પુલકેશી દ્વિતીયની સેવામાં મોકલ્યું. અજંતાની ગુફા સંખ્યા ૧ માં એક ભિંતચિત્રમાં ફારસનાં દૂતમંડળને પુલકેશી દ્વિતીયની સન્મુખ પોતાનો પરિચય પત્ર પ્રસ્તુત કરતાં દર્શાવવામાં આવ્યું છે !!! ચીની યાત્રી હ્યું એન સંગ ઇસવીસન ૬૪૧માં એમનાં રાજ્યમાં આવ્યો હતો અને રાજ્યનું ભ્રમણ કર્યું હતું !!! એમણે પણ પુલકેશી દ્વિતીયનાં શૌર્ય અને એમનાં સામંતોની સ્વામિભક્તિની પ્રશંસા કરી છે …. પરંતુ ઇસવીસન ૬૪૨ માં આ શક્તિશાળી રાજાને પલ્લવ રાજા નરસિંહ વર્મન પ્રથમે એક યુધમાં પરાજિત કરીને મારી નાંખ્યો હતો. એમણે એની રાજધાની પર પણ અધિકાર પ્રાપ્ત કરી લીધો હતો અને થોડાં સમય માટે એમનાં વંશનો પણ ઉચ્છેદ કરી નાંખ્યો હતો